**Ministru kabineta noteikumu projekta**

**“Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”** **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi” (turpmāk – noteikumu projekts) mērķis ir sekmēt nepieciešamo papildu darbību – mācību satura izstrāde vidējā izglītībā (mācību priekšmetu programmu izstrāde augstākajam līmenim) un  pedagogu profesionālās kompetences pilnveide – ieviešanu kompetenču pieejā balstītas vispārējās vidējās izglītības modeļa īstenošanā un nodrošināt atbilstošu finansējumu, pārdalot to no darbības programmā “Izaugsme un nodarbinātība” paredzētajiem līdzekļiem 8.3.3. specifiskā atbalsta mērķim “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” (turpmāk – 8.3.3.SAM) un 8.3.4.specifiskā atbalsta mērķim “Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4.SAM). Noteikumu projekta spēkā stāšanās laiks ir šā gada marts. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts.  Informatīvais ziņojums “Par pāreju uz mācībām valsts valodā vispārējās izglītības iestādēs” (Ministru kabineta 2017.gada 5.decembra sēdes protokollēmuma Nr.60 35.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:   1. finansējuma apmēra palielināšanu papildu darbību veikšanai; 2. starpposma finanšu rādītāja palielināšanu; 3. jaunā satura ieviešanas grafika izmaiņas.   **1. Finansējuma apmēra palielināšana papildu darbību veikšanai.** No 2017.gada 25.septembra līdz 2018.gada 1.februārim sabiedriskai apspriešanai tika nodots kompetenču pieejā balstītais vispārējās vidējās izglītības modelis. Jaunā satura izstrādes un sabiedriskās apspriešanas laikā ir konstatēta nepieciešamība veikt papildu darbības 8.3.1.specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1.pasākuma “Kompetenču pieejā balstīta vispārējās izglītības satura aprobācija un ieviešana” projekta “Kompetenču pieeja mācību saturā” (turpmāk – 8.3.1.SAM projekts) ietvaros:  1) mācību satura izstrādei vispārējā vidējā izglītībā mācību satura apguvei augstākajā līmenī, ņemot vērā, ka projekta ietvaros izstrādātais mācību saturs paredz iespēju vidējo izglītību apgūt trīs līmeņos: pamata, optimālajā un augstākajā līmenī. Šobrīd ir izstrādāts mācību saturs vidējās izglītības apguvei pamata un optimālajā līmenī. Mācību satura izstrādes laikā ar iesaistītajām pusēm ir apspriests vidējās izglītības organizācijas modelis, kas paredz, ka vidējās izglītības pakāpē notiek individualizēta iedziļināšanās šaurākā mācību jomu lokā, dodot iespēju skolēniem iedziļināties un specializēties, samazinot apgūstamo mācību priekšmetu skaitu, un apgūstot tos padziļināti atbilstoši savām interesēm un nākotnes iecerēm. Lai to nodrošinātu projekta ietvaros, kura rezultātā plānots apstiprināt jaunu vispārējās vidējās izglītības standartu, vidējās izglītības mācību satura izstrādei augstākajā līmenī ir nepieciešams papildu finansējums, indikatīvi 287 280 *euro* apmērā;  2) pedagogu profesionālajai pilnveidei un sabiedrības informēšanas pasākumiem, lai nodrošinātu kompetenču pieejā veidotā mācību satura un pieejas ieviešanu pirmsskolās un skolās visā Latvijā.  Kopumā sabiedrības informēšanas pasākumu īstenošanai indikatīvi nepieciešamais finansējums ir 210 500 *euro*, paredzot gan publiskās apspriešanas papildu pasākumus izstrādātā mācību satura pilnveidei un iekļaušanai standartos, gan sabiedrības informēšanas kampaņas ar mediju iesaisti, tai skaitā izglītojošus un informatīvus pasākumus izglītojamo vecākiem mācību satura sekmīgai ieviešanas uzsākšanai, ņemot vērā, ka sabiedrības izpratnei par jauno saturu ir liela nozīme tā ieviešanai izglītības sistēmā un tās ietvaros arī 8.3.1.SAM projekta mērķu un definēto rādītāju sasniegšanā.  Lai nodrošinātu vispārējās izglītības obligātā satura aprakstam atbilstošu mācību satura ieviešanu pirmsskolas izglītības, pamatizglītības un vidējās izglītības pakāpē, nepieciešams veidot skaidrojošus materiālus un īstenot daudzveidīgas informatīvas aktivitātes, tai skaitā, ar mediju iesaisti, iesaistītajām pusēm – izglītības iestāžu, tai skaitā pirmsskolas izglītības iestāžu, pedagogiem, vecākiem, augstskolām, darba devējiem, plašākai sabiedrībai. Kompetenču pieejā balstītas vispārējās izglītības satura sekmīgai īstenošanai nepieciešams: (a) precīzi un atbilstīgi pedagogu mācību jomai un profilam skaidrot konkrētas atšķirības un uzsvarus pilnveidotajā saturā un pieejā, tai skaitā, demonstrējot labos piemērus tam, kā tas var izskatīties klasē; (b) bērnu un jauniešu vecākiem skaidrot satura izmaiņu nepieciešamību un konkrētās izmaiņas, ko piedzīvos viņu bērni mācībās; (c) informēt plašāku sabiedrību par izmaiņu nepieciešamību un pilnveidotā satura un pieejas būtību.  Ņemot vērā minēto, papildu finansējums nepieciešams, lai (a) veidotu skaidrojošus materiālus un izplatītu labās prakses piemērus pedagogiem; (b) veidotu skaidrojošus materiālus vecākiem, kurus izplatītu gan ar mediju starpniecību, tai skaitā, sociālo mediju, gan arī caur izglītības iestādēm pedagogu lietošanai un izskaidrojoša darba veikšanai; (c) īstenotu plašāku vecāku un sabiedrības informēšanas kampaņu ar mediju starpniecību, aktualizējot satura un pieejas izmaiņas jautājumus pirms katra jaunā mācību gada sākuma, uzsākot ieviešanu attiecīgajā izglītības pakāpē.  Lai veidotu iesaistīto pušu izpratni un atbalstu pārmaiņām, kā arī lai atbalstītu izglītības iestādes, tai skaitā pirmsskolas izglītības iestādes, skaidrojoša darba veikšanā savu bērnu un izglītojamo vecākiem, informācijas kampaņu nepieciešams īstenot divos posmos – 2018.gada laikā, jo no 2018.gada septembra sākas jaunā satura un pieejas pakāpeniska ieviešana pirmsskolā, un 2019.gada laikā, jo no 2019.gada septembra sākas tā pakāpeniska ieviešana skolās.  Neveicot šādu skaidrojošu darbu, pastāv nozīmīgs risks, ka jaunais saturs un pieeja netiek sekmīgi ieviesta, jo to neizprot iesaistītās puses vai izprot tikai virspusēji, tādēļ īstenošanai nav plānotā efekta. Rezultātā bērniem un izglītojamajiem netiek dotas pilnvērtīgas iespējas attīstīt nepieciešamās kompetences.  Savukārt mācību satura publiskās apspriešanas pasākumi nepieciešami, lai uzklausītu dažādu izglītības saturā ieinteresēto pārstāvju - nevalstisko organizāciju, uzņēmēju, augstskolu docētāju, zinātnieku, izglītojamo, vecāku, u.c. - viedokļus par izstrādāto mācību saturu, priekšlikumus tā pilnveidei, kā arī dotu iespēju cilvēkiem ar dažādiem viedokļiem diskutēt par mācību saturu un kopīgi vienoties par labākajiem risinājumiem. Tā ir iespēja satura veidotājiem atbildēt uz konkrētiem jautājumiem par plānotajām izmaiņām mācību saturā un pieejām tā ieviešanā, forumu tematus izvēloties, ņemot vērā projektam uzdotos jautājumus, iesniegtos pretrunīgos priekšlikumus saistībā ar mācību saturu un daudzu interesentu aicinājumus uz tikšanos dažādu organizāciju, uzņēmumu un institūciju organizētajos pasākumos.  Esošā finansējuma ietvaros paredzēts profesionālo pilnveidi jaunā mācību satura ieviešanā nodrošināt kopā 6 000 pedagogu, taču jāņem vērā, ka kompetencēs balstīta pieeja mācībām ir jauna pieredze lielai daļai pedagogu, vienlaikus pedagogu gatavība pārmaiņām, pedagogu iepriekšējā pieredze mūsdienu mācību pieeju izmantošanā nozīmīgi atšķiras starp dažādām skolām, kā arī pašvaldību metodiskā atbalsta iespējas savām skolām un pirmsskolām ir ļoti atšķirīga gan resursu, gan kompetenču ziņā. Papildus projektā jau plānotajiem profesionālās kompetences pilnveides pasākumiem aprobācijas izglītības iestādēs atbalsts tiks sniegts pirmsskolas un sākumskolas pedagogu mācībām, kas strādās ar bērniem, kas uzsāks mācības 1.klasē sešu gadu vecumā, kā arī individuālu pedagogu profesionālajai pilnveidei mācību jomās (7 mācību jomas), paredzot profesionālās kompetences pilnveidi papildu 2 400 pedagogiem.  Papildus tam, paužot viedokli par kompetenču pieejā balstīto vispārējās vidējās izglītības modeli, pedagogi ir norādījuši, ka šāda modeļa īstenošanai lingvistiski neviendabīgā vidē būtu vēlama papildu pedagogu profesionālās kompetences pilnveide. Jaunā mācību satura ieviešanā ļoti nozīmīgs ir arī metodiskais atbalsts un atbilstošu mācību līdzekļu pieejamība. Izstrādātie mācību un metodiskie līdzekļi pilnveidos pedagogu profesionālo kompetenci latviešu valodas kā instrumenta izmantošanai citu mācību priekšmetu satura apguvē un sekmēs skolotāju prasmi darbā ar bērniem, kuriem latviešu valoda nav dzimtā valoda. Minēto grozījumu nepieciešamība ir pamatota Izglītības un zinātnes ministrijas (turpmāk – IZM) informatīvajā ziņojumā “Par pāreju uz mācībām valsts valodā vispārējās izglītības iestādēs” (Ministru kabineta 2017.gada 5.decembra sēdes protokollēmuma Nr.60 35.§). 8.3.1.SAM projektā ar Eiropas Sociālā fonda atbalstu plānots pilnveidot profesionālo kompetenci vēl papildu 4 500 pedagogiem jaunā satura ieviešanai lingvistiski neviendabīgā vidē. Kopumā papildu atbalsts pedagogu profesionālās kompetences pilnveidei tiks sniegts 6 900 pedagogiem, šim mērķim paredzot papildu finansējumu indikatīvi 3 623 521 *euro* apmērā.  Pārējo papildu finansējuma daļu 376 197 *euro* apmērā veido projekta vadības izmaksas un netiešās izmaksas, kas saskaņā ar noteikumu Nr.670 28.punktu veido 15% no projekta tiešajām attiecināmajām personāla atlīdzības izmaksām, kas veiktas, pamatojoties uz darba līgumu vai rīkojumu par iecelšanu.  Lai nodrošinātu 8.3.1.SAM projekta iznākuma un rezultāta rādītāja sasniegšanu atbilstoši jaunā satura izstrādes un sabiedriskās apspriešanas rezultātā definētajiem mērķiem un jaunā satura ieviešanas pakāpenisku uzsākšanu ar 2018.gada 1.septembri, kā arī lai veicinātu Eiropas Sociālā fonda apguvi, minētās papildu darbības plānots īstenot četrus gadus no 2018.gada 1.janvāra līdz 8.3.1.SAM projekta īstenošanas beigām. Ņemot vērā, ka jaunais saturs tiks iekļauts vispārējās izglītības standartos, kurus saskaņā ar Ministru kabineta 2017.gada 5.decembra sēdes protokollēmuma Nr.60 35.§ 3.punktu plānots iesniegt Ministru kabinetā līdz 2018.gada 30.aprīlim, 2018.gada janvārī ir veikta mācību satura publiskās apspriešanas papildu pasākumu organizēšana septiņu forumu ietvaros, kas organizēti vairākās jomās – par izglītību lietpratībai, pirmsskolu un sākumskolu, valodu mācību jomu, kultūras izpratnes un pašizpausmes mākslā mācību jomu, sociālo un pilsonisko mācību jomu, veselības un fiziskās aktivitātes mācību jomu, tehnoloģiju, dabaszinātņu un matemātikas mācību jomām -, kā arī uzsāktas darbības (1) informatīvo kampaņu īstenošanai, tai skaitā skaidrojošo materiālu izstrādei un publiskošanai, (2) mācību priekšmetu programmu izstrādei vidējās izglītības apguvei augstākajā līmenī un (3) pedagogu profesionālās kompetences pasākumiem pārejai uz mācībām valsts valodā, tai skaitā metodikas kursu sagatavošanai, mācību un metodisko līdzekļu izstrādei un pedagogu profesionālās kompetences pilnveides īstenošanai. Lai nodrošinātu papildu veicamo darbību plānošanu un koordinēšanu, no 2018.gada 1.janvāra ir paredzēti atbilstoši projekta vadības stiprināšanas pasākumi. Izmaksas, kas radušās līdz grozījumiem vienošanās par projekta īstenošanu, paredzēts segt no apstiprinātā projekta līdzekļiem, plānojot tās atbilstoši Eiropas Savienības struktūrfondu izmaksu attiecināmības pamatprincipiem.  Lai īstenotu papildu darbības nepieciešamajā apmērā un noteiktajā termiņā, noteikumu projekts paredz proporcionāli stiprināt projekta vadības kapacitāti, tai skaitā paredzot projekta vadības izmaksas sadarbības partnerim – Latviešu valodas aģentūrai (turpmāk – LVA), ņemot vērā, ka 1) no kopējā papildu piešķiramā finansējuma 4 497 498 *euro* apmērā projektā plānoto LVA darbību nodrošināšanai – mācību satura īstenošanai lingvistiski neviendabīgā vidē – paredzētais finansējums saskaņā ar IZM informatīvo ziņojumu “Par pāreju uz mācībām valsts valodā vispārējās izglītības iestādēs” (Ministru kabineta 2017.gada 5.decembra sēdes protokollēmuma Nr.60 35.§) ir 3 299 358 *euro*, kopā ar jau esošā projekta finansējuma daļu mācību satura un valodas integrētas apguves īstenošanai 179 444 *euro* apmērā veidojot 3 478 802 *euro*; 2) Ministru kabineta 2012.gada 18.decembra noteikumos Nr.938 “Latviešu valodas aģentūras nolikums” kā viens no LVA uzdevumiem ir noteikta projektu (semināru, kursu pedagogu tālākizglītībai) plānošana, ieviešana un vadīšana latviešu valodas apguves, mācīšanas metodikas un starpkultūru komunikācijas jomā.  Kopējais papildu finansējums 8.3.1.SAM projektam ir paredzēts 4 497 498 *euro* apmērā*.* Finansējums minēto papildu pasākumu īstenošanai tiks nodrošināts, veicot finansējuma pārdali no 8.3.3.SAM (2,2 milj. *euro*) un no 8.3.4.SAM (2,3 milj. *euro*):   1. finansējumu 2 300 000 *euro* apmērā IZM ierosina pārdalīt no 8.3.4.SAM, optimizējot šī projekta iekšējo finansējuma struktūru. Sākotnēji bija plānots, ka faktiskais atbalsts priekšlaicīgas mācību pamešanas (turpmāk – PMP) riska grupas bērniem tiks uzsākts ar 2017.gada septembri. Ņemot vērā to, ka lielākā daļa pašvaldību skolu individuālie atbalsta pasākumu plāni tika saskaņoti 2017.gada oktobrī, faktiskā atbalsta sniegšana sākās ar 2017.gada novembri, veidojot attiecīgu izmaksu ietaupījumu. Papildus tam, ņemot vērā līdzšinējo Izglītības kvalitātes valsts dienesta (turpmāk – IKVD) kā 8.3.4.SAM finansējuma saņēmēja sadarbības pieredzi ar pašvaldībām un izglītības iestādēm, plānots optimizēt līdz projekta īstenošanas beigām plānoto finansējumu gan PMP risku novēršanas sistēmas izveidei, gan individuālā atbalsta sniegšanai izglītojamajiem atbilstoši pakāpeniskai izglītības iestāžu iesaistei projektā. Minētā pārdale neietekmē 8.3.4.SAM iznākuma un rezultāta rādītāju.   2) finansējumu 2 197 498 *euro* apmērā IZM ierosina pārdalīt no 8.3.3.SAM. Ņemot vērā, ka ir vērojamas pozitīvas izmaiņas 8.3.3.SAM mērķa grupas (jaunietis, kas nav iesaistīts ne nodarbinātībā, ne izglītībā, ne mācībās) jauniešu statistikā un jauniešu situācijā darba tirgū, kā arī 8.3.3.SAM projekta ietvaros iesaistīto pašvaldību iesniegtās prognozes par projektā potenciāli iesaistāmo jauniešu skaitu, 8.3.3.SAM varētu izveidoties finansējuma atlikums aptuveni 5,5 milj. *euro* apmērā (61 % no kopējā 8.3.3.SAM finansējuma).  **2. Starpposma finanšu rādītāja palielināšana.** Ņemot vērā, ka 8.3.1. SAM projekta papildu darbības tiek plānots uzsākt no 2018. gada 1. janvāra un īstenot tās līdz 2022. gadam (4 gadi), tad finanšu rādītājā varēs tikt ieskaitīti izdevumi, kas veikti līdz 2018. gada 30. jūnijam (maksājumu pieprasījumi, kas sadarbības iestādē iesniegti līdz 2018. gada 31. jūlijam). Līdz ar to, finanšu rādītājā plānots iekļaut izdevumus 312 420 *euro*, par šādām papildu darbībām projektā:  1) mācību satura izstrāde vidējā izglītībā (mācību priekšmetu programmu izstrāde augstākajam līmenim) – 143 154 *euro* (6 mēnešu izdevumi; šīs darbības kopējais plānotais īstenošanas termiņš – 12 mēneši);  2) papildu pedagogu profesionālās kompetences pilnveide – 169 266 *euro* (6 mēnešu izdevumi; šīs darbības kopējais plānotais īstenošanas termiņš – līdz 2022. gadam).  8.3.1.SAM projekta finanšu rādītāja palielinājums proporcionāli papildu plānotajām darbībām nav saistīts ar citu darbības programmas „Izaugsme un nodarbinātība” 8.prioritārā virziena “Izglītība, prasmes un mūžizglītība” specifisko atbalsta mērķu starpposma finanšu rādītāju izpildes progresu. Informācija par finanšu rādītāju vērtību izmaiņām atbilstoši grozījumu priekšlikumam darbības programmā „Izaugsme un nodarbinātība” tiks sniegta, virzot attiecīgus grozījumus Ministru kabineta noteikumos par specifisko atbalsta mērķu īstenošanu.  **3. Jaunā satura ieviešanas grafika izmaiņas.** Ministru kabineta 2015. gada 24. novembra noteikumu Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi” (turpmāk – noteikumi Nr.670) 33.punktā ir noteikts, ka jaunais saturs tiks pakāpeniski ieviests pirmsskolā un pamatizglītības 1.posmā (1.-6.klase) ar 2018.gada 1.septembri, pamatizglītības 2.posmā (7.-9.klase) un vidusskolā ar 2019.gada 1.septembri. Minētais laika grafiks atbilst Izglītības attīstības pamatnostādnēm 2014. – 2020.gadam, jaunā satura izveidē ietverot pamatizglītības uzsākšanu no sešu gadu vecuma. Šobrīd Vispārējās izglītības likums paredz, ka pamatizglītību uzsāk no septiņu gadu vecuma (Vispārējās izglītības likuma 32.panta 2.daļa). Ņemot vērā minēto, noteikumu projekts paredz, ka jaunā satura pakāpenisku ieviešanu pirmsskolas izglītībā uzsāks ar 2018.gada 1.septembri, savukārt pamatizglītībā un vidējā izglītībā – ar 2019.gada 1.septembri, nepagarinot sākotnēji plānoto projekta īstenošanas termiņu – līdz 2022.gada 31.maijam. Lai gan ar noteikumu projektu tiek precizēts jaunā satura pakāpeniskas ieviešanas laika grafiks pamatizglītības pakāpē, tiek plānota darbības programmā „Izaugsme un nodarbinātība” un noteikumu Nr.670 5.1.1.apakšpunktā noteiktā iznākuma rādītāja: „vadlīniju un valsts standartu skaits vispārējā izglītībā (valsts pirmsskolas izglītības vadlīnijas, valsts pamatizglītības standarts un valsts vispārējās vidējās izglītības standarts), kuru aprobācijai un ieviešanai saņemts Eiropas Sociālā fonda atbalsts, – trīs, tai skaitā līdz 2018. gada 31. decembrim – trīs” (turpmāk – rādītājs) izpilde. Finanšu ministrijas tīmekļa vietnē [esfondi.lv](http://www.esfondi.lv) pieejamā 8.3.1.specifiskā atbalsta mērķa „Attīstīt kompetenču pieejā balstītu vispārējās izglītības saturu” (turpmāk - 8.3.1. SAM) rādītāju noteikšanas aprakstā rādītāja uzskaites metodoloģija paredz, ka tas ietver metodikas un darba organizācijas modeļu izveidi, diagnostikas instrumentu izstrādi un pedagogu tālākizglītību jaunā satura aprobācijas īstenošanai un aprobācijā neiesaistīto izglītības iestāžu pedagogu tālākizglītību jaunā satura ieviešanas nodrošināšanai. Ņemot vērā, ka 8.3.1.SAM projektā uzsāktās darbības visās izglītības pakāpēs – pirmsskolas izglītībā, pamatizglītībā un vidējā izglītībā – ir metodikas un darba organizācijas modeļu izveide un pedagogu tālākizglītība, tiks nodrošināta starpposma rādītāja izpilde 8.3.1.SAM rādītāju noteikšanas aprakstā sākotnēji noteiktajā apjomā - līdz 2018.gada beigām uzsākta visu trīs vadlīniju un standartu (valsts pirmsskolas izglītības vadlīnijas, valsts pamatizglītības standarts un valsts vispārējās vidējās izglītības standarts) aprobācija. Savukārt rādītāja izpilde pilnā apmērā tiks nodrošināta līdz 8.3.1.SAM projekta beigām, t.i., visās izglītības pakāpēs būs sniegts Eiropas Sociālā fonda atbalsts jaunā satura aprobācijai un ieviešanai.  Papildus ir konstatēta nepieciešamība veikt precizējumus noteikumos Nr.670, paredzot, ka projekta ietvaros tiek pielāgoti mācību līdzekļi Braila rakstā. Lai gan sākotnēji tika noteikts, ka Braila rakstā tiks pielāgotas mācību grāmatas, projekta ietvaros jaunā satura ieviešanai tiek veidoti mācību līdzekļi, kurus plānots izmantot arī darbā ar izglītojamajiem ar redzes traucējumiem, piemēram, kartes. |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Grozījumu priekšlikums par finansējuma pārdali darbības programmā “Izaugsme un nodarbinātība” iesniegts Finanšu ministrijā 2017.gada 21.decembrī un izskatīts Ministru kabineta 2018.gada 20.februāra sēdē.  Ņemot vērā 8.3.1.SAM projekta nozīmi izmaiņu ieviešanai izglītības sistēmā, tā ietvaros jaunā satura izstrādes gaitā radušās papildu nepieciešamās darbības sekmēs kvalitatīvāku projekta rezultātu sasniegšanu. Ievērojot noteikto projekta īstenošanas termiņu un plānoto jaunā satura pakāpenisku ieviešanu no 2018.gada 1.septembra, papildu darbību iekļaušana 8.3.1.SAM projektā no 2018.gada 1.janvāra veicinās to sinerģiju ar projektā sākotnēji paredzētajām darbībām un laika grafiku. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – IZM, sadarbības iestādi – Centrālo finanšu un līgumu aģentūru (turpmāk – CFLA), 8.3.1.SAM projekta finansējuma saņēmēju – Valsts izglītības satura centru (turpmāk – VISC) un sadarbības partneri – LVA, 8.3.4.SAM finansējuma saņēmēju – IKVD un 8.3.3.SAM finansējuma saņēmēju –Jaunatnes starptautisko programmu aģentūru. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018.gads** | | Turpmākie trīs gadi (*euro*) | | |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 3 782 369 | 1 032 023 | 1 213 057 | 1 003 324 | 574 469 |
| 1.1. valsts pamatbudžets | 3 782 369 | 1 032 023 | 1 213 057 | 1 003 324 | 574 469 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 4 449 846 | 1 214 143 | 1 427 126 | 1 180 382 | 675 847 |
| 2.1. valsts pamatbudžets | 4 449 846 | 1 214 143 | 1 427 126 | 1 180 382 | 675 847 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 667 477 | -182 120 | -214 069 | -177 058 | -101 378 |
| 3.1. valsts pamatbudžets | 667 477 | -182 120 | -214 069 | -177 058 | -101 378 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | +182 120 | +214 069 | +177 058 | +101 378 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar noteikumu projektu 8.3.1.SAM projektam pieejamais kopējais attiecināmais finansējums ir 18 458 382 *euro*, tai skaitā Eiropas Sociālā fonda (turpmāk – ESF) finansējums – 15 689 624 *euro* un valsts budžeta (turpmāk – budžeta) līdzfinansējums – 2 768 758 *euro*. Minētajā kopējā finansējumā ietilpst papildu finansējums 4 497 498 *euro* apmērā, tai skaitā ESF finansējums – 3 822 873 *euro* un budžeta līdzfinansējums – 674 625 *euro*.  Finansējuma sadalījums pa gadiem, *euro*   |  |  |  | | --- | --- | --- | | Gadi | Kopējais finansējums | Tai skaitā papildu finansējums | | 2016 | 208 834 | - | | 2017 | 2 867 445 | - | | 2018 | 6 226 095 | 1 214 143 | | 2019 | 6 088 126 | 1 427 126 | | 2020 | 2 102 293 | 1 180 382 | | 2021 | 965 589 | 675 847 | | Kopā: | 18 458 382 | 4 497 498 | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | |
| 8. Cita informācija | Finansējuma sadalījums pa gadiem norādīts indikatīvi.  Finansējums minēto papildu pasākumu īstenošanai 4 497 498 *euro* apmērā (tai skaitā ESF 3 822 873 *euro* un budžeta līdzfinansējums 674 625 *euro*) tiks nodrošināts, veicot finansējuma pārdali no 8.3.3.SAM (2 197 498 *euro*, tai skaitā ESF 1 867 873 *euro* un budžeta līdzfinansējums 329 625 *euro*) un no 8.3.4.SAM (2 300 000 *euro*, tai skaitā ESF 1 955 000 *euro* un budžeta līdzfinansējums 345 000 *euro*). | | | | |

|  |  |  |
| --- | --- | --- |
| **IV.** **Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Lai neradītu negatīvu ietekmi uz valsts budžetu, IZM nodrošinās, ka finansējuma apmēra palielināšana 8.3.1.specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1.pasākuma “Kompetenču pieejā balstīta vispārējās izglītības satura aprobācija un ieviešana” ietvaros par 4 497 498 *euro* stāsies spēkā brīdī, kad tiks apstiprināti grozījumi Ministru kabineta 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” un Ministru kabineta 2016. gada 12. jūlija noteikumos Nr. 460 “Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” -  virzot saistītos Ministru kabineta noteikumu grozījumu projektus izskatīšanai Ministru kabineta sēdē vienlaicīgi vai secīgi pirms šī noteikumu projekta. |
| 2. | Atbildīgā institūcija | IZM. |
| 3. | Cita informācija | Saistīto Ministru kabineta noteikumu grozījumu projekti ir izstrādāti un tiks virzīti izskatīšanai Ministru kabineta sēdē vienlaicīgi vai secīgi pirms šī noteikumu projekta. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tiek nodrošināta, ievietojot informāciju par noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: [pasts@izm.gov.lv](mailto:pasts@izm.gov.lv), vai sniedzot viedokli klātienē. Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupām projektu tiesiskais regulējums pēc būtības nemaina to tiesības un pienākumus. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | IZM, CFLA, VISC un LVA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nepieciešami grozījumi finansējuma saņēmēja noslēgtajā vienošanās par projekta īstenošanu ar CFLA. |

|  |  |
| --- | --- |
| Izglītības un zinātnes ministrs | Kārlis Šadurskis |
| Vizē: |  |

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja Gunta Arāja